钦定古今图书集成/方舆汇编/职方典/第1297卷 > 《记海南菊》前人
## 钦定古今图书集成/方舆汇编/职方典/第1297卷 > 《记海南菊》前人

菊，黄中之色，香味和正，花叶根实，皆长生药也。北方
随秋之早晚，大略至菊有黄花乃开，独岭南不然，至
冬乃盛发。岭南地暖，百卉造作无时，而菊独后开。考
其理，菊性介烈，不与百卉并盛衰，须霜降乃发。而岭
南常以冬至微霜故也。其天姿高洁如此，宜其通仙
灵也。吾在海南，艺菊九畹，以十一月望与客泛菊作
《重九》，书此为记